CELEX: 32017D0265
Language: sl
Date: 2017-02-14 00:00:00
Title: Sklep Komisije (EU) 2017/265 z dne 14. februarja 2017 o vključitvi vlade Severozahodnih ozemelj Kanade kot priznanega organa na seznam iz člena 3 Izvedbene uredbe (EU) 2015/1850 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev (notificirano pod dokumentarno številko C(2017) 757)

16.2.2017   
            
            
               SL
            
            
               Uradni list Evropske unije
            
            
               L 39/43
            
         SKLEP KOMISIJE (EU) 2017/265
   z dne 14. februarja 2017
   o vključitvi vlade Severozahodnih ozemelj Kanade kot priznanega organa na seznam iz člena 3 Izvedbene uredbe (EU) 2015/1850 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev
   
      
         (notificirano pod dokumentarno številko C(2017) 757)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Izvedbene uredbe Komisije (EU) 2015/1850 z dne 13. oktobra 2015 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev (1) in zlasti člena 3 Uredbe,
   ob upoštevanju naslednjega:
   
               (1)
            
            
               Člen 3 Uredbe (ES) št. 1007/2009 Evropskega parlamenta in Sveta (2) določa pogoje, pod katerimi se lahko izdelki iz tjulnjev, pridobljeni z lovom, ki ga izvajajo Eskimi ali druge avtohtone skupnosti, dajejo na trg Unije. V trenutku dajanja izdelkov iz tjulnjev na trg mora biti skladnost z navedenimi pogoji potrjena s strani priznanega organa.
            
         
               (2)
            
            
               Člen 3 Izvedbene uredbe (EU) 2015/1850 določa zahteve, ki jih morajo izpolnjevati organi, da se uvrstijo na seznam priznanih organov za namene člena 3 Uredbe (ES) št. 1007/2009.
            
         
               (3)
            
            
               Dajanje na trg izdelkov iz tjulnjev, pridobljenih z lovom, ki ga izvajajo Eskimi ali druge avtohtone skupnosti, mora spremljati potrdilo priznanega organa, ki potrjuje, da so bili pogoji iz Izvedbene uredbe (EU) 2015/1850 izpolnjeni.
            
         
               (4)
            
            
               Komisija je 22. novembra 2016 prejela zahtevek vlade Severozahodnih ozemelj, da postane priznan organ za namene člena 3(1a) Uredbe (ES) št. 1007/2009. Zahtevku je bila priložena dokumentacija, ki jo zahteva člen 3 Izvedbene uredbe (EU) 2015/1850.
            
         
               (5)
            
            
               Komisija je na podlagi predložene dokumentacije izvedla oceno, da bi ugotovila, ali vlada Severozahodnih ozemelj izpolnjuje zahteve, da v skladu z Izvedbeno uredbo (EU) 2015/1850 postane priznan organ.
            
         
               (6)
            
            
               Komisija je ugotovila, da vlada Severozahodnih ozemelj izpolnjuje vse zahteve člena 3(1) Izvedbene uredbe (EU) 2015/1850 in da bi vlada Severozahodnih ozemelj morala biti uvrščena na seznam priznanih organov –
            
         SPREJELA NASLEDNJI SKLEP:
   Člen 1
   Vlada Severozahodnih ozemelj se uvrsti na seznam priznanih organov za namene člena 3 Izvedbene uredbe (EU) 2015/1850.
   Člen 2
   Vsebina tega sklepa se nemudoma objavi na spletnem mestu Komisije.
   Člen 3
   Ta sklep je naslovljen na vlado Severozahodnih ozemelj Kanade.
   
      V Bruslju, 14. februarja 2017
      
         
            Za Komisijo
         
         Karmenu VELLA
         
            Član Komisije
         
      
   
   
      (1)  UL L 271, 16.10.2015, str. 1.
   
      (2)  Uredba (ES) št. 1007/2009 Evropskega parlamenta in Sveta z dne 16. septembra 2009 o trgovini z izdelki iz tjulnjev (UL L 286, 31.10.2009, str. 36).